উপরের আয়াতগুলীতে আল্লাহতায়ালা সুস্পষ্ট করেছেন, কেন তিনি নবী পাঠিয়েছেন এবং কেনই বা কোরআন নাযিল করেছেন এবং ঈমানদারের জীবন-মিশনই বা কি? মুসলমান হওয়ার অর্থ শুধু আল্লাহতায়ালা ও তাঁর রাসূলকে মৌখিক স্বীকার করা নয়, বরং আল্লাহর এ মিশনটির সাথে একাত্ম হওয়া। ঈমানদারির মূল পরীক্ষা তো এখানেই। মহান আল্লাহতায়ালা দেখতে চান, বিশ্ববাসীর মধ্যে কারা তাঁর ইচ্ছার বাস্তবায়নে জানমাল, শ্রম, সময় ও মেধার বিনিয়োগ করে। পবিত্র কোরআনে সে বিনিয়োগে উদাত্ত আহবান এসেছে এভাবেঃ “হে ঈমানদারগণ! তোমরা আল্লাহর সাহায্যকারি হয়ে যাও।” -সুরা সাফ, আয়াত ১৪। ঈমান আনার মূল অর্থ তাই আল্লাহতায়ালার সাহায্যকারি হওয়া। মু’মিনের প্রকৃত ঈমানের প্রকাশ তো ঘটে এ ভাবেই। ইসলামে অঙ্গিকারহীন কোন ব্যক্তি, দল বা কোন সেকুলার শক্তির পক্ষে অর্থ, শ্রম, সময় বা ভোটদান কোন ঈমানদার ব্যক্তির পক্ষে এ জন্যই অতি অচিন্তনীয় বিষয়। ইসলামে এটি হারাম। বরং সে আত্মত্যাগে উদ্বুদ্ধ হয় ইসলামের বিজয়ে। ইসলামী রাষ্ট্রবিপ্লবের কাজটি একারণেই আমৃত্যু মিশন ছিল মহান নবীজী (সাঃ)র ও তাঁর সাহাবাদের। এমন একটি রাষ্ট্রবিপ্লবের বিরোধীতার অর্থ, আল্লাহতায়ালার হুকুমের বিরুদ্ধে বিদ্রোহ। আর এমন বিদ্রোহীকে কি ঈমানদার বলা যায়? নবীজী (সাঃ)র আমলে যারাই সে বিপ্লবে যোগ দেয়নি বা সামান্য বিরোধীতা করেছে তাদেরকে সেদিন কাফের বলা হয়েছে।